laion/Wikipedia-Exotic huggingface dataset:
ბაშილი (მრავალმნიშვნელოვანი)

საკუთარი სახელი ბაშილი შეიძლება აღნიშნავდეს: ბაშილი — მწვერვალი ბაშილი — უღელტეხილი ბაშილი — მყინვარი
Music for Museum

Music for Museum — ფრანაგული ელექტრონული ჯგუფ Air-ის ალბომი, რომელიც გამოვიდა 2014 წლის 26 ივნისს. ჩაიწერა ლილის ხელოვნების სასახლის პროექტისთვის Open Museum. გამოვიდა მხოლოდ გრამფირფიტებზე, 1000 ასლის ოდენობით. ყველა სიმღერის ავტორი — Air. Music for Museum საიტზე Discogs (გამოცემების სია) ↑ The Vinyl Factory. AIR 'MUSIC FOR MUSEUM'. The Vinyl Factory.
ბაშილი

ბაშილი ან ბაშილთაუ — მწვერვალი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარ წყალგამყოფ ქედზე. სიმაღლე ზღვის დონიდან 4148 მ. პირამიდული ფორმისაა. აგებულია ქვედა პალეოზოური გრანიტოიდებით. დამახასიათებელია ძლიერი თანამედროვე გამყინვარება. მარგველანი გ., ენციკლოპედია „საქართველო“, ტ. 1, თბ., 1997. — გვ. 380.
ტიფლისი (ტელესერიალი)

„ტიფლისი“ — ქართული მრავალეპიზოდიანი სატელევიზიო დრამა. სერიალის მოქმედება XIX საუკუნის საქართველოში ხდება. ბატონყმობის გადავარდნის შემდეგ, თავადები გავლენების სფეროებს ინაწილებენ – ვაჭრობენ ადამიანებით, აკონტროლებენ სავაჭრო გზას და ატერორებენ ხალხს. მათ წინააღმდეგ ტყეში გავარდნილი ყაჩაღები მოქმედებენ. ეს დაპირისპირება ტფილისში ინაცვლებს – ფანტასტიკურ ქალაქში, სადაც ირევიან მოგზაურები, ვაჭრები, აშუღები, ყარაჩოხელები, კინტოები და სხვადასხვა ჯურის ავაზაკები. სერიალი ჯიდიესის ეთერში პირველად 2014 წლის შემოდგომაზე გავიდა და დიდი გამოხმაურება მოჰყვა. თითოეულ სერიას საშუალოდ 500 000 ნახვა ჰქონდა. 2024 წლისათვის, IMDb-ზე სერიალმა 2,5 ათასი ხმიდან მიიღო 9,1 შეფასება. 2015 წელს გამოვიდა სერიალის მეორე სეზონი. ორივე სეზონის სერიების რაოდენობა 16-ს (7+9) შეადგენს. სერიალი ყურებადი იყო არა მხოლოდ საქართველოში, არამედ მის ფარგლებს გარეთაც. რეჟისორმა ლევან დაბრუნდაშვილმა და პროექტის სხვა მონაწილეებმა გადასაღებად ძველი თბილისის ქუჩები გამოიყენეს. სამშენებლო კომპანიამ "DAGI"-მ ააშენა ორბელიანების ორსართულიანი სახლი. ასევე გადაღებისთვის გამოიყენეს თბილისის მიმდებარე ტერიტორიები. სცენარის შექმნისთვის გამოიყენეს იმდროინდელი, ანუ მეცხრამეტეს ბოლოსა და მეოცე საუკუნის დასაწყისის ლიტერატურა და სხვადასხვა გადასახლებული ადამიანების ჩანაწერები. მეორე სეზონისთვის თბილისისგან არც ისე შორს ტყეში აშენდა სოფელი, რომელიც ციმბირის გადასაღებად გამოიყენეს. მთავარი სტატია: ტიფლისი (ეპიზოდების სია). ორივე სეზონის სერიების რაოდენობა 16-ს (7+9) შეადგენს. სერიის საშუალო ხანგრძლივობა 50წთ–დან 1სთ და 20 წუთამდე მერყეობს. სერიალის კომპოზიტორი ნიაზ დიასამიძეა. ფილმის მთავარი თემაა „ნამი ველს“. სერიალის მუსიკა მალევე გახდა პოპულარული. დღეს მისი მოსმენა ინტერნეტის საშუალებით შეიძლება. „ტიფლისი (ტელესერიალი)“ — კინოფილმების ინტერნეტ-მონაცემთა ბაზა (ინგლისური) კაცი, რომელსაც ქართველებმა აგინეს - ვინ დგას სერიალ "ტიფლისის" უკან GDSAdministration YouTube-ზე ტიფლისი (ტელესერიალი) Facebook-ზე
ჭიშურა (მრავალმნიშვნელოვანი)

ჭიშურა შეიძლება აღნიშნავდეს: ჭიშურა — მდინარე იმერეთის მხარის ვანის მუნიციპალიტეტში, სულორის მარცხენა შენაკადი ჭიშურა — მდინარე იმერეთის მხარის თერჯოლის მუნიციპალიტეტში, ყვირილის მარჯვენა შენაკადი
აჰმედ ჰასან ალ-ბაქრი

აჰმედ ჰასან ალ-ბაქრი (არაბ. أحمد حسن البكر; დ. 1 ივლისი, 1914, თიქრითი, ოსმალეთის იმპერია — გ. 4 ოქტომბერი, 1982, ბაღდადი, ერაყი) — ერაყის სამხედრო, პოლიტიკური და საზოგადოებრივი მოღვაწე. ერაყის პრეზიდენტი 1968-1979 წლებში. ქვეყნის პრემიერ-მინისტრი (1963 და 1968-1979 წლებში). დაიბადა 1914 წელს თიქრითში. 1938 წელს შევიდა სამხედრო აკადემიაში. 1941 წელს აქტიურად მონაწილეობდა რაშიდ ალი ალ-გაილანის ანტიარაბულ აჯანყებაში. 1963 წლის სამხედრო გადატრიალების შემდეგ დაიკავა პრემიერ-მინისტრის თანამდებობა. 1968 წლის უსისხლო გადატრიალების შემდეგ კვლავ ხელისუფლებაშია და ასრულების ქვეყნის მეთაურის მოვალეობას. 1979 წელს ავადმყოფობის გამო პრეზიდენტი ალ-ბაქრი გადადგა თანამდებობიდან. მისი შემცვლელი კი გახდა სადამ ჰუსეინი. გარდაიცვალა 1982 წელს. Tucker, Spencer. The Encyclopedia of Middle East Wars: The United States in the Persian Gulf, Afghanistan, and Iraq Conflicts 1. 2010. ISBN 978-1-85109-947-4. Emadi, Hafizullah. Politics of the Dispossessed: Superpowers and Developments in the Middle East. Greenwood Publishing Group. 2001. ISBN 0-275-97365-4.
გაზი მაშალ აჯილ ალ-იავერი

გაზი მაშალ აჯილ ალ-იავერი (არაბ. غازي مشعل عجيل الياور‎‎; დ. 11 მარტი, 1958, მოსული, ერაყი) — ერაყი სახელმწიფო მოღვაწე. ერაყის პრეზიდენტის მოვალეობის შემსრულებელი 2004-2005 წლებში. დაიბადა 1958 წელს მოსულში. უმაღლესი განათლება მიიღო აშშ-ში, სწავლობდა საინჟინრო საქმეს ვაშინგტონის ჯორჯტაუნის უნივერსიტეტში. ერაყის ომის დაწყების შემდეგ მხარი დაუჭირა კოალიციის ჯარებს და სადამ ჰუსეინის დამხობას. 2004-2005 წლებში ასრულებდა პრეზიდენტის მოვალეობას. ერაყის მმართველების ქრონოლოგია (ინგლისური) Who’s who in Iraq: Ghazi Yawer (ინგლისური)
ბაშილის უღელტეხილი

ბაშილი — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს მწვერვალ ბაშილიდან სამხრეთისაკენ მიმართულ შტოქედზე. სიმაღლე ზღვის დონიდან 3442 მ. აკავშირებს ლეხზირისა და ტვიბერის მყინვართა აუზებს. ბაშილის უღელტეხილი აგებულია ქვედა პალეოზოური გრანიტოიდებით. მარგველანი გ., ენციკლოპედია „საქართველო“, ტ. 1, თბ., 1997. — გვ. 380.
ერაყის ადმინისტრაციული დაყოფა

ერაყის ადმინისტრაციული დაყოფა — ერაყი ადმინისტრაციულად იყოფა 18 მუჰაფაზად (არაბ. محافظة). თანამედროვე დაყოფა მიიღეს 1979 წელს. მუჰაფაზები იყოფიან ოლქებად (qadha), ხოლო ოლქები ქვეოლქებად. გარდა ამოს ერაყის შემადგენლობაშიგამოიყოფა ატონომიური ერთეული ერაყის ქურთისტანი, რომლის საზღვრებიც არ ემთხვევა მუჰაფაზების საზღვარს. ↑ Provinces of Iraq (ინგლისური) ↑ City Population - The population of the provinces and province capitals of the Republic of Iraq
სესეო

სესეო, ანუ სესეოს ვარიანტები — ესპანური ენის ორი ფონოლოგიური ვარიანტი. სესეოს თვითონ ესპანურში გრაფიკულად აღნიშნავენ ორი სიტყვით - Seseo და Ceceo, რომელთაგან პირველი /s/-ფონემას გამოხატავს, ხოლო მეორე - /θ/-ფონემას. /s/-ფონემა ყრუ ალვეოლარული სპირანტია, ხოლო /θ/-ფონემა კი ყრუ დენტალური ფრიკატივი. სესეოს ამ ორი ვარიანტის, Ceceo-სა და Seseo-სა გამო მნიშვნელობრივი გარჩევადობა ისეთ მინიმალურ წყვილში როგორიცაა ⟨casa⟩ (ქართ. ‚სახლი‘) და ⟨caza⟩ (‚ნადირობა‘) შეუძლებელი ხდება. Lüdtke, Jens: Nebrija und die Schreiber: ceceo/seseo in der frühen Expansion des überseeischen Spanisch /ოკეანისგადაღმა ესპანურის ადრეული ექსპანსიის სესეო/ . წიგნში: Christmann, Hans Helmut; Baum, Richard: Lingua et traditio: Geschichte der Sprachwissenschaft und der neueren Philologien /ლინგვისტიკისა და ახალი ფილოლოგიების ისტორია/: Festschrift für Hans Helmut Christmann zum 65. Geburtstag; გვერდი 29–42. Gunter Narr Verlag, 1994. ISBN 3823341375
QBittorrent

qBittorrent — უფასო, მრავალ-პლატფორმული BitTorrent კლიენტი. პროგრამა დაფუძნებულია libtorrent-rasterbar ბიბლიოთეკაზე. qBittorrent დაწერილია C++ პროგრამირების ენაში (ასევე იყენებს Boost C++ ბიბლიოთეკებს) და, ამდენად, არის ადგილობრივი პროგრამა. ის ასევე იყენებს Qt framework-ის მე-4 ან მე-5 ვერსიას. პროგრამის დამატებითი საძიებო სისტემა დაწერილია Python პროგრამირების ენაში; მომხმარებლებს, რომელთაც არ სურთ Python-ის დაყენება, შეუძლიათ საძიებო სისტემა არ გამოიყენონ. qBittorrent-ში წარმოდგენილი რამდენიმე ფუნქცია: თანმიმდევრული ჩამოტვირთვა (ტორენტ მედია ფაილების დასტრიმვა) უნიკოდის მხარდაჭერა, ხელმისაწვდომობა 35 ენაზე მრავალ-პლატფორმული (Windows, Linux, Mac OS X) ინტეგრირებული ტორენტების საძიებო სისტემა ინტეგრირებული RSS ნაკადის წამკითხავი და ჩამომტვირთავი DHT, PeX, Encryption, LSD, UPnP, NAT-PMP, µTP ტორენტების რიგის მიხედვით ჩამოტვირთვა, გაფილტვრა და პრიორიტიზირება გამტარუნარიანობის დამგეგმავი IP გაფილტვრა (eMule dat ფაილები ან PeerGuardian ფაილები) IPv6 თავსებადი ტორენტ ტრეკერების კონტროლირება ტორენტის შესაქმნელი ხელსაწყო დისტანციური მართვა დაცული ვებ-ინტერფეისის გამოყენებით ↑ "Localization of qBittorrent" დაარქივებული 2013-08-14 საიტზე Wayback Machine. . qBittorrent.org.
ლევან დაბრუნდაშვილი

ლევან დაბრუნდაშვილი — ქართველი კინორეჟისორი, სცენარისტი და ოპერატორი. განათლებით არის ოპერატორი.მისი სარეჟისორო დებიუტი 2011 წელს „ანოს და ვანოს თავგადასავლით“ დაიწყო. ცნობილი გახდა სერიალ „ტიფლისის“ გადაღებით. გადაღებული აქვს სერიალები გოგონა გარე უბნიდან (2010)﻿ — მხოლოდ ოპერატორი. პანიკის გარეშე (2013)﻿ — ასევე პროდიუსერი, ოპერატორი და მემონტაჟე. ტიფლისი (2014)﻿ — ასევე სცენარისტი, პროდიუსერი და ოპერატორი (პირველი სეზონი). ქერჩი (2015) – იდეის ავტორი და რეჟისორი. გადაღებული აქვს ფილმები ანოს და ვანოს თავგადასავალი (2011)﻿ — ასევე სცენარისტი და ოპერატორი. სტატია "ტიფლისის" შესახებ[მკვდარი ბმული]. რეჟისორი imdb.com-ზე ↑ http://www.imdb.com/name/nm4310672/
ბაშყარა

ბაშყარა — მწვერვალი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის მთავარ წყალგამყოფ ქედზე, ნივალურ ზონაში. სიმაღლე ზღვის დონიდან 4162 მ. აგებულია პალეოზოური გრანიტოიდებით. ბაშყარიდან ადილსუს ხეობაში (ბაქსანის აუზი) ეშვება ამავე სახელწოდების მყინვარი, ხოლო სამხრეთით მესტიაჭალის ხეობაში (ენგურის აუზი) — ლეხზირის მყინვარი. დევდარიანი გ., ენციკლოპედია „საქართველო“, ტ. 1, თბ., 1997. — გვ. 380.
კახა კინწურაშვილი

კახა კინწურაშვილი (დ. 18 ოქტომბერი, 1984, სოხუმი) ― ქართველი მსახიობი, გამხმოვანებელი და წამყვანი. დაიბადა 1984 წლის 18 ოქტომბერს ქალაქ სოხუმში. 2006 წელს დაამთავრა თბილისის შოთა რუსთაველის სახელობის თეატრალური უნივერსიტეტის დრამისა და კინოს სამსახიობო ფაკულტეტი. მიწვევით მუშაობს თბილისის სხვადასხვა თეატრებში. აგრეთვე, წლების მანძილზე მიჰყავდა არაერთი გადაცემა ტელეკომპანიების „იმედისა“ და „GDS“-ის ეთერებში 2023 წელს საინფორმაციო პოლიტიკის მიმართ პროტესტის გამო დატოვა ტელეკომპანია „იმედი“ (იხ. საქართველოს საპროტესტო გამოსვლები (2024)). 2005: „თბილისი-თბილისი“ (თედო) რეჟ. ლევან ზაქარეიშვილი 2007: „ეს ერთჯერადი ნივთები“ რეჟ. ანდრო ჭიაურელი 2008: „რაც ყველაზე ძალიან გიყვარს“ (ფოტოგრაფი) 2009: „თბილისური Love Story“ (ნიკა) რეჟ. ირაკლი ჩხიკვაძე 2009: „რაც ყველაზე ძალიან გიყვარს 2“ (ფოტოგრაფი) რეჟ. რატი რამიშვილი 2010: „ყაზბეგელი მფრინავი“ (ირაკლი) რეჟ. ი. სმიტი 2010: „უშენოდ მგონი მოვკვდები“ (რიგლი) რეჟ. ლევან თუთბერიძე 2011: „სიყვარულის ბალადა“ რეჟ. ირაკლი კაკაბაძე 2011: „ანოს და ვანოს თავგადასავალი“ (ცალთვალა) რეჟ. ლევან დაბრუნდაშვილი 2012: „ბაბაზი“ რეჟ. ივა ფეზუაშვილი 2007-2011: „შუა ქალაქში“ (ბექა) 2014-2015: „ტიფლისი“ (ლუკა მაისურაძე) 2024: „უხილავი თამაში“ (გიორგი ჩიქოვანი) რიჩარდ ნეში „წვიმის გამყიდველი“ (სტარბაკი) რეჟ. ლილი იოსელიანი უილიამ შექსპირი „ჰამლეტი“ (ჰამლეტი) რეჟ. ამირან ამირანაშვილი იუკიო მისიმა „მარკიზა დე სადი“ (შარლოტა) რეჟ. მანანა ბერიკაშვილი „ბედნიერი ერი“ (მთხრობელი) რეჟ. მანანა ბერიკაშვილი ედნა მაზია „აკრძალული თამაშები“ (სელა ბოროხოვი) რეჟ. მანანა ბერიკაშვილი ედმონ როსტანი „სირანო დე ბერჟერაკი“ (ვიკონტ დე ვალვერი) რეჟ. დავით დოიაშვილი ერიკ ემანუელ შმიდტი „წერილები ღმერთს“ (ოსკარი) რეჟ. მამუკა ტყემალაძე უილიამ შექსპირი „(შუა)ზაფხულის ღამის სიზმარი“ (თეზევსი/ობერონი) რეჟ. დავით დოიაშვილი „მუსიკის ჰანგები“ (ფაშისტი ოფიცერი) რეჟ. დავით დოიაშვილი უილიამ შექსპირი „მაკბეთი“ (მაკდაფი) რეჟ. დავით დოიაშვილი ჰენრიკ იბსენი „მოჩვენებები“ (ოსვალდი) რეჟ. მიშა ჩარკვიანი მაქსიმ გორკი „ფსკერზე“ (მსახიობი) რეჟ. დავით დოიაშვილი ევრიპიდე „მედეა“ (იასონი) რეჟ. მიშა ჩარკვიანი მარტინ მაკდონა „ბალიშის კაცუნა“ (კატურიენი) რეჟ. დავით დოიაშვილი ოიდიპოს მეფე (ოიდიპოს მეფე) რეჟ. დავით დოიაშვილი „აივანი“ – წამყვანი (საზოგადოებრივი მაუწყებელი) „ცეკვავენ ვარსკვლავები“ – წამყვანი (ტელეკომპანია „იმედი“) „ისწავლე ჯდს-თან ერთად“ – წამყვანი (TV GDS) „ჯორჯიან დრიმერსი“ – წამყვანი (TV GDS) „GDS დილა“ – წამყვანი (TV GDS) „ერთი-ერთში“ – წამყვანი 2017: თეატრალური პრემია „დურუჯი“ კახა კინწურაშვილი კინოფილმების ინტერნეტ-მონაცემთა ბაზაში კახა კინწურაშვილი [დაარქივებული] — ეროვნული ფილმოგრაფია ↑ „კახა კინწურაშვილმა იმედი დატოვა“. formulanews.ge. ციტირების თარიღი: 18 ივლისი, 2024. შეამოწმეთ თარიღის პარამეტრი |access-date=-ში (დახმარება)
ერბილი

ერბილი, იგივე ჰავლერი (ქურთ. ھەولێر; არაბ. أربيل Arbīl; Hewlêr; სირ. ܐܪܒܝܠ Arbel) — ერაყის ქურთისტანის დედაქალაქი. მდებარეობს რეგიონის ცენტრალურ ნაწილში, ბაღდადიდან ჩრდილო-აღმოსავლეთით. 2013 წლის მონაცემებით ქვეყნის მოსახლეობა 1 500 000 ადამიანს შეადგენს. შედის ერბილის მუჰაფაზის შემადგენლობაში და წარმოადგენს მის ცენტრს. სავარაუდოდ აქ პირველი დასახლება ქრისტეს შობამდე 5000 წელს უნდა გაჩენილიყო. ამის გამო ერბილი ერთ-ერთ ყველაზე ძველ მუდმივად დასახლებულ პუნქტს წარმოადგენს. ქალაქი მნიშვნელოვანია ისლამური არტეფაქტების სიუხვით და არქეოლოგიური პროექტების ცენტრს წარმოადგენს. ქალაქი მოხსენიებულია მესამე ათასწლეულის შუმერულ ნაწერებში როგორც „ურბელუმი“ ან „ურბილუმი“. სავარაუდოდ წარმოსდგება სახელიდან „არბილო“, რაც შუმერულად ოთხ ღმერთს ნიშნავს. სიახლეების სტენდი ერბილის საათი მინარის პარკი ძველი მარკეტები სოფი მალი ერბილის ციტადელი ერბილის მუჰაფაზა დაარქივებული 2015-04-01 საიტზე Wayback Machine. ერბილი დაარქივებული 2012-10-28 საიტზე Wayback Machine. – პორტალი საერთაშორისო ვიზიტორებისათვის Livius.org: Arbela ერბილის საინფორმაციო გიდი დაარქივებული 2015-08-10 საიტზე Wayback Machine. Hawler/საინფორმაციო გიდი ქალაქის სტუმრებისათვის დაარქივებული 2015-02-23 საიტზე Wayback Machine. Erbil seen through camera lens
ლახმიდები

ლახმიდები (არაბ. اللخميون), ბანუ ლახმ (არაბ. بنو لخم), ან მუნთერიდები (არაბ. المناذرة) — ქრისტიანი არაბების სამეფო, რომელიც მდებარეობდა დღევანდელი ერაყის ტერიტორიის სამხრეთში. მის დედაქალაქს წარმოადგენდა ალ-ჰირა. ალ-ჰირას არაბი პოეტები უწოდებდნენ სამოთხეს დედამიწაზე, დღეს მისი ნანგრევები მდებარეობს ქალაქ კუფადან სამხრეთით სამ კილომეტრში, ევფრატის დასავლეთ სანაპიროზე. ლახმიდების შთამომავალი რამდენიმე ტომი დღეს ცხოვრობს ომანის ერაყის და არაბთა გაერთიანებული საამიროების ტერიტორიაზე. ყველა ეს ტომე დღეისთვის არიან აბადიტი ან სუნიტი მუსლიმები. ალ-ჰირა წარმოადგენს არაბული დამწერლობის აკვანს. სამეფოში დაიბადნენ ცნობილი პოეტები: ალ-ნაბიგა და ალქამა იბნ აბადა, ქვეყანას ასევე სტუმრობნენ: ტარაფა და ამრ იბნ კულთუმი. სამეფოს მმართველმა ალ-მუნდჰირ III იბნ ალ-ნუმანმა სასანიანების არმიის დახმარებით 531 წელს კალინიკუმის ბრძოლაში დაამარცხა ცნობილი ბიზანტიელი გენერალი ველისარიუსი. ალ-ნუმან III-ის გარდაცვალების შემდეგ დი-ქარის ბრძოლაში სასანიანები დაამარცხეს. სასანიანი მეფე ბაჰრამ V ცხოვროდა ალ-ჰირაში, სადაც განათლებას იღებდა მოსამართლე ალ-მუნდირ I იბნ ან-ნუმანთან. ვისი დახმარებითაც ბაჰრამ V-მ მამამისის მკვლელობის შემდეგ ტახტის დაკავება შეძლო. არაბას სამეფო Britannica Encyclopedia Bahrain government website "Arabic website" Article about al-Hira history "Arabic website" დაარქივებული 2006-03-25 საიტზე Wayback Machine. ↑ Maalouf, Tony (2005). Arabs in the Shadow of Israel: The Unfolding of God's Prophetic Plan for Ishmael's Line. Kregel Academic, გვ. 23. ISBN 9780825493638.  ↑ http://www.iranicaonline.org/articles/lakhmids
Der Hölle Rache kocht in meinem Herzen

Der Hölle Rache kocht in meinem Herzen (ჯოჯოხეთური შურისძიება დუღს ჩემს გულში) — ერთ-ერთი მთავარი პერსონაჟის ღამის დედოფლის მეორე არია (Die Königin der Nacht), კოლორატული სოპრანოსათვის, ვოლფგანგ ამადეუს მოცარტის ოპერა „ჯადოსნური ფლეიტის“ („Die Zauberflöte“) მეორე აქტში. მიჩნეულია ერთ-ერთ ყველაზე ცნობილ საოპერო არიად. არიის პირველი შემსრულებელი იყო ვოლფგანგ ამადეუს მოცარტის ცოლის-და იოზეფა ვებერი, პირადად, რომლისთვისაც დაიწერა ეს არია, იმ დროს იგი 33 წლის იყო, ამასთან მას ჰქონდა არაორდიალურად მაღალი რეგისტრი და სწრაფი ხმა, როგორც ჩანს მოცარტმა შეამჩნია მისი ვოკალური შესაძელებლობები და დაუწერა ორი არია მისი ხმის წარმოსაჩენად.. ტექსტი დაწერილია მოცარტის მეგობრის ემანუელ შიკანედერის მიერ, რომელიც ჯადოსნურ ფლეიტაში პაპაგენოს როლს თამაშობდა. ↑ Music From Earth. NASA. დაარქივებულია ორიგინალიდან — 2013-07-27. ციტირების თარიღი: 2013-07-22. ↑ Der Hölle Rache" Lyrics and Text Translation. დაარქივებულია ორიგინალიდან — 2015-08-24. ციტირების თარიღი: 2015-08-11.
ლეონარდ ნიმოი

ლეონარდ საიმონ ნიმოი (დ. 26 მარტი, 1931 — გ. 27 თებერვალი, 2015) — ამერიკელი მსახიობი, რეჟისორი, ფოტოგრაფი, მწერალი, მომღერალი და სიმღერების ავტორი. ყველაზე მეტად ცნობილია ვარსკვლავური გზის სერიალებსა და მხატვრულ ფილმებში განსახიერებული მისტერ სპოკის როლით. ნიმოის კარიერა ახალგაზრდობისას დაიწყო, როდესაც იგი დამწყებ მსახიობებს ჰოლივუდში ასწავლიდა და 1950-იან წლებში ეკრანზე ჩნდებოდა. მთავარი როლი ითამაშა ფილმში Kid Monk Baroni. სპოკამდე, 1952 წლის სერიალში სტრატოსფეროს ზომბები განასახიერა ნარაბი, მარსიანელი უცხოპლანეტელი. 1964 წლის დეკემბერში პირველად გამოჩნდა ვარსკვლავური გზის გაუქმებულ საპილოტო ეპიზოდში „გალია“ და სპოკის როლს ასრულებდა 1969 წლამდე, რასაც მოჰყვა ამ პერსონაჟის რვა სრულმეტრაჟიან ფილმსა და დამატებით სერიალებში განსახიერება. პერსონაჟს თანამედროვე კულტურაზე მნიშვნელოვანი გავლენა ჰქონდა. სპოკის როლმა ნიმოის ემის სამი ნომინაცია მოუპოვა, ხოლო TV Guide-მა სპოკი ყველა დროის 50 უდიდეს სატელევიზიო პერსონაჟს შორის დაასახელა. ვარსკვლავური გზის ორიგინალური სერიალების შემდეგ ნიმოი თამაშობდა შეუსრულებელი მისიის ორ სეზონში, იყო დოკუმენტური სერიალის ძიებაში წამყვანი, კითხულობდა ტექსტს ცივილიზაცია IV-ში და რამდენიმეჯერ წარმატებულად გამოვიდა სასცენო დადგმებში. დროდადრო ჩნდებოდა სამეცნიერო ფანტასტიკის ჟანრის სერიალ ზღვარში. ნიმოის მიერ შექმნილ სპოკს მიეძღვნა ორი ავტობიოგრაფია - „მე არ ვარ სპოკი“ (1975) და „მე ვარ სპოკი“ (1995). 2015 წლის 1 ივნისს ასტეროიდს, რომელიც 1988 წელს აღმოაჩინეს, მიენიჭა სახელი „4864 ნიმოი“. ლეონარდ ნიმოის ფოტოგრაფია ლეონარდ ნიმოი კინოფილმების ინტერნეტ-მონაცემთა ბაზაში ლეონარდ ნიმოი საიტზე Curlie ლეონარდ ნიმოი — Find a Grave-ზე ↑ 1.0 1.1 Heffernan, Virginia (February 27, 2015). „Leonard Nimoy, Spock of ‘Star Trek,’ Dies at 83“. The New York Times. ციტირების თარიღი: February 27, 2015. ↑ „Nimoy glad to be back with 'Fringe'“. New York: News World Communications. United Press International. May 12, 2012. ციტირების თარიღი: November 1, 2013. ↑ Leonard Nimoy: Biography. CBS Interactive. ციტირების თარიღი: February 3, 2009. ↑ Jensen, K. Thor. (November 20, 2008) Spock. IGN Entertainment, Inc.. დაარქივებულია ორიგინალიდან — სექტემბერი 13, 2008. ციტირების თარიღი: February 3, 2009. ↑ Nimoy (1975), pp. 1–6 ↑ Nimoy (1995), pp. 2–17 ↑ "Leonard Nimoy, Honored: Asteroid 4864 Nimoy Named After Actor Who Played ‘Star Trek’s’ Spock", Inquisitr, June 6, 2015
ნაჯაფი

ნაჯაფი (არაბ. النجف) — ქალაქი სამხრეთ ერაყში. ნაჯაფის მუჰაფაზის ადმინისტრაციული ცენტრი. მდებარეობს ბაღდადიდან სამხრეთით 160 კმ-ზე, მდინარე ევფრატის მარჯვენა ნაპირზე. 2014 წლის მონაცემებით ქალაქის მოსახლეობა შეადგენს 800 137 კაცს. გადმოცემის თანახმად დაარსებულია 791 წელს ხალიფა ჰარუნ არ-რაშიდის მიერ. ქალაქი მუსლიმი-შიიტების წმინდა ქალაქია, აქ განისვენებს მუჰამედის ბიძაშვილი და სიძე, შიიტების პირველი იმამი ალი. ქალაქი წარმოადგენს შიიტების პოლიტიკურ ცენტრს ერაყში. მექასა და მედინას შემდეგ ნაჯაფში ყველაზე მეტი მუსლიმი მომლოცველი ჩადის. ქალაქის მთავარი არქიტექტურული ღირსშესანიშნაობაა იმამ ალის მეჩეთი. ვიკისაწყობში არის გვერდი თემაზე: ნაჯაფი Miracles in Najaf The Holy City of Najaf (Iraq) დაარქივებული 2005-02-17 საიტზე Wayback Machine. Interactive Guide: Najaf - The Guardian
ალექსანდრე აბდულოვი

ალექსანდრე აბდულოვი (დ. 29 მაისი, 1953, ტობოლსკი, ტიუმენის ოლქი — გ. 3 იანვარი, 2008, მოსკოვი) — საბჭოთა და რუსი კინოსა და თეატრის მსახიობი, რეჟისორი, სცენარისტი, ტელეწამყვანი. რსფსრ-ის დამსახურებული არტისტი (1986) და რსფსრ-ის სახალხო არტისტი (1991).. მსახიობი 100-ზე მეტ საბჭოთა კინოფილმშია გადაღებული. მათ შორის აღსანიშნავია: დათვი („ჩვეულებრივი სასწაული“), ჰენრიხ რამკოლფი („სწორედ ის მიუნჰაუზენი“), რობერ დე შარანსი („ეძიეთ ქალი“), ჟაკობი („სიყვარულის ფორმულა“), ფაგოტი/კოროვიევი („ოსტატი და მარგარიტა“). ალექსანდრე აბდულოვი 2008 წლის 3 იანვარს გარდაიცვალა. დაკრძალულია მოსკოვში, ვაგანკოვოს სასაფლაოზე. სსრკ სპორტის ოსტატი (ფარიკაობა) 1986 — რსფსრ დამსახურებული არტისტი 1991 — რსფსრ სახალხო არტისტი 1997 — რუსეთის ფედერაციის ღირსების ორდენი 2007 — IV ხარისხის ორდენი „მამულის წინაშე დამსახურებისათვის“ 2008 — რუსეთის კინოპრემია „ნიკა“ 2008 — რუსეთის ეროვნული კინოპრემია „ოქროს არწივი“ ალექსანდრე აბდულოვი კინოფილმების ინტერნეტ-მონაცემთა ბაზაში ალექსანდრე აბდულოვი — Find a Grave-ზე ↑ Большая Российская энциклопедия: В 30 т. / Председатель науч.-ред. совета Ю. С. Осипов. Отв. ред С. Л. Кравец. — Т. 1 (А — Анкетирование). — თარგი:М.: Большая Российская энциклопедия, 2005. — 766 с.: ил.: карт. ↑ Указ Президента РСФСР от 28.11.1991 «О присвоении почётного звания „Народный артист РСФСР“ Абдулову А. Г.»
ტიფლისი (ეპიზოდების სია)

აქ წარმოდგენილია სატელევიზიო სერიალ „ტიფლისის“ ეპიზოდების სია. ნატო გაგნიძე ქეთევანის როლში გოგა ბარბაქაძე არჩილ ორბელიანის როლში გიორგი გიორგანაშვილი სისოს როლში გოგა ბარბაქაძე არჩილ ორბელიანის როლში პირველ სეზონში მონაწილეობენ ნატუკა გულისაშვილი - საროსკიპოს მფლობელი ალეკო ბეგალიშვილი - გლეხი თათა ედიბერიძე - ელენე ჭავჭავაძე მაკა შალიკაშვილი ნათია კვაშალი ლაშა კანკავა - აბრაგი მერაბ ჭიქაშვილი ნინო იოსელიანი გიორგი აბაშიძე დავით ხახიძე მარიამ ბოჭორიშვილი პაატა ჩხეიძე გიორგი დუნდუა დეა აბაკელია გიორგი ბერიძე ნიაზ ხუციანიძე გიორგი მაისურაძე გიორგი მიხიაშვილი სანდრო ცაავა სანდრო მარშანიშვილი თეკლა ჯავახაძე იოსებ ხაინდრავა ნიკა ქაცარიძე შალვა ანთელავა ნათია კევლიშვილი ნანიკო კვარაცხელია დიმიტრი სიმონოვი სალომე ლაფერაძე ნათია კუპატაძე ნინო მუმლაძე ↑ მაია ლევანიძე - მე–2 სერიის რეცენზია
ქარბალა

ქარბალა (არაბ. كربلاء‎‎) — ქალაქი სამხრეთ ერაყში. ქარბალის მუჰაფაზის ადმინისტრაციული ცენტრი. მდებარეობს ბაღდადიდან სამხრეთით 100 კმ-ზე. 2014 წლის მონაცემებით ქალაქის მოსახლეობა შეადგენს 800 347 კაცს. შიიტები ქარბალას მიიჩნევენ თავიანთ ერთ-ერთ წმინდა ქალაქად მექას, მედინას, იერუსალიმისა და ნაჯაფის შემდეგ, რადგან 681 წელს აქ გამართულ ბრძოლაში იაზიდ I-ის ჯარისკაცებმა თავი მოკვეთეს ხალიფა ალის შვილს, იმამ ჰუსეინ იბნ ალისა და მუჰამედის ექვსი თვის შვილიშვილს. ფიზული — XVI საუკუნის პოეტი. მუჯტაბა შირაზი — თანამედროვე შიიტი სასულიერო პირი. ვიკისაწყობში არის გვერდი თემაზე: ქარბალა Shia Shrines of Karbala - Sacred Destinations Shia Karbala Poetry დაარქივებული 2013-11-06 საიტზე Wayback Machine. Online Sunni book: The Tragedy of Karbala and the Martyrdom of Hazrat Imam Hussain (RA) - By Hazrat Sheykh Abu Anees Muhammad Barkat Ali QSA დაარქივებული 2008-01-17 საიტზე Wayback Machine. Karbala - A Lesson for Mankind დაარქივებული 2013-01-08 საიტზე Archive.isCategory:Webarchive template archiveis links Karbala Quotes and Sayings დაარქივებული 2016-03-07 საიტზე Wayback Machine.
ფალუჯა

ფალუჯა (არაბ. الفلوجة‎‎) — ქალაქი ცენტრალურ ერაყში. შედის ანბარის მუჰაფაზის შემადგენლობაში. მდებარეობს ბაღდადიდან დასავლეთით 57 კმ-ზე, მდინარე ევფრატზე. 2014 წლის მონაცემებით ქალაქის მოსახლეობა შეადგენს 850 992 კაცს. ზოგჯერ უწოდებენ ქალაქ-მეჩეთშ, რადგანაც ქალაქში და მის სიახლოვეს 200-ზე მეტი მეჩეთი მდებარეობს. ქალაქის დიდი ისტორია აქვს, მაგრამ ცნობილი გახდა 1991 წელს ოპერაცია უდაბნოს ქარიშხალის დროს და განსაკუთრებით 2003-2004 წლებში ერაყის ომის პერიოდში. ვიკისაწყობში არის გვერდი თემაზე: ფალუჯა Iraq Image – Al Fallujah Satellite Observation დაარქივებული 2016-03-03 საიტზე Wayback Machine. Hope for Iraq's Meanest City, City Journal, Spring 2008 დაარქივებული 2008-04-15 საიტზე Wayback Machine. Falluja: The hidden massacre დაარქივებული 2005-12-01 საიტზე Wayback Machine. RAI News 24 Return To Fallujah – The Independent
მოსული

მოსული (არაბ. الموصل) — ქალაქი ერაყში, ბაღდადიდან დაახლოებით 400 კილომეტრში. მდებარეობს მდინარე ტიგროსის აღმოსავლეთ სანაპიროზე. ქალაქი ნაინავის მუჰაფაზის ადმინისტრაციული ცენტრია და 2008 წლის მონაცემებით აქ 2 500 000 ადამიანი ცხოვრობს. ზოგიერთი წყაროს მიხედვით მოსული ძველი ნინევიის გარეუბანი იყო. 641 წელს დაიპყრეს არაბებმა. X-XII საუკუნეებში იყო სხვადასხვა ფეოდალური სახელმწიფოს ცენტრი. 1261 წელს დაარბიეს მონღოლებმა. XVI-XX საუკუნეებში იყო ოსმალეთის იმპერიაში. პირველი მსოფლიო ომის შემდეგ დაიკავა გაერთიანებულმა სამეფომ. 1920 წლიდან შევიდა ერაყის შემადგენლობაში. 2014 წელს ოკუპირებული იქნა ერაყისა და ლევანტის ისლამური სახელმწიფოს მიერ. თუმცა ქალაქზე ძალაუფლება ხშირად იცვლება. ბოლო ხანებში ისლამური სახელმწიფოს მიერ იდევნებიან რელიგიური უმცირესობებები. განსაკუთრებით კი შიიტები. ნაინავის მუჰაფაზა-explorer დაარქივებული 2017-06-22 საიტზე Wayback Machine.
შანტრაპა

შანტრაპა (ფრანგ. Chantrapas) — რეჟისორ ოთარ იოსელიანის 2010 წლის ფილმი. იგი საქართველოს, საფრანგეთის და უკრაინის თანაწარმოებულია. ნიკოლასი მეამბოხე მხატვარია, რომელსაც მრავალი უქადის რომ გაჩუმდეს, განსაკუთრებით იდეოლოგები ესწრაფვიან იმისკენ, რომ გააჩუმონ იგი მაგრამ ამას ვერ ახერხებენ. პირობების არ ქონის გამო, ნიკოლასი თავისუფლებისა და დემოკრატიის ქვეყანაში - საფრანგეთში გადადის საცხოვრებლად.ახალი ქვეყანა გულთბილად მიესალმება მას - საბედნიეროდ, მისი ნიჭი გადაკვეთავს საზღვრებს! მაგრამ მალევე ნიკოლასი აწყდება სხვა დაბრკოლებებს… დათო ტარიელაშვილი — ნიკოლასი ბოგდან სტუპკა, თამუნა ქარუმიძე გივი სარჩიმელიძე ბიულ ოჟიე გოგი ხარაბაძე ნიკა ენძელაძე ლაშა შევარდნაძე ამირან ამირანაშვილი იური როსტი გელა ქათამაძე აჩიკო იმერლიშვილი დავით ვირსალაძე ფილმი წარდგენილი იყო ოსკარის 84-ე დაჯილდოებაზე, თუმცა საუკეთესო 9 ფილმის სიაში ვერ მოხვდა. „შანტრაპა“ — კინოფილმების ინტერნეტ-მონაცემთა ბაზა (ინგლისური) ↑ ოთარ იოსელიანი და მისი „შანტრაპა“ პრემიერის წინ